Eikä yksikään pelastunut
Eikä yksikään pelastunut ("Ten Little Niggers" / "And then there were none", 1939) on Agatha Christien kirjoittama salapoliisikirjallisuuden klassikkoteos. Suomennos ilmestyi vuonna 1940 nimellä "Eikä yksikään pelastunut". Uuden suomennoksen nimeksi tuli vuonna 1968 Kymmenen pientä neekeripoikaa, mutta nimi muuttui takaisin muotoon "Eikä yksikään pelastunut" vuonna 2003.
Napoleon Hill
Oliver Napoleon Hill (26. lokakuuta 1883 – 8. marraskuuta 1970) oli yhdysvaltalainen kirjailija. Hänet tunnetaan henkilökohtaiseen menestykseen opastavista itseopiskelukirjoistaan. Hänen tunnetuin teoksensa on "Think and Grow Rich (1937)", suom. "Ajattele oikein – menesty! (Enterio, 2007)". Hill väitti haastatelleensa yli 500:aa aikansa menestyneintä ihmistä, kuten Andrew Carnegie, Thomas Edison, Alexander Graham Bell, Henry Ford, John D. Rockefeller ja Theodore Roosevelt. Hill löysi heistä samat yhdistävät tekijät ja lainalaisuudet, jotka tekivät heistä kaikista menestyjiä. Hill korosti mielen voimaa: ihmisen on haluttava menestystä palavasti ja järkkymättömästi, ja alettava nähdä itsensä menestyjänä ilman epäilyksiä, jotta voi saavuttaa haluamansa.